Diari Oficial de la Generalitat Valenciana


Sumari del DOGV 7664, del 24-11-2015 (2015/9077)

Notificació de la sentència dictada en el procediment de divorci contenciós número 1286/2014.
---------------------------------------------------------------------------------------------

### Dades del document

Número de DOGV
:   7664

Data del DOGV
:   24-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9077


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1286/2014. [2015/9077]  
Judici divorci contenciós 001286/2014  
Part demandant: Ana María Martínez Núñez.  
Part demandada: Jaime Ossó Espadas.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanada interposada per Ana María Martínez Núñez, representada pel procurador dels tribunals Fernando Moreno Garzón, contra Jaime Ossó Espadas, declarat en situació legal de rebel·lia processal, declare la dissolució per divorci del matrimoni format per ambdós, contret a Santa Elx, el dia 15 d'agost de 1998, amb tots els seus efectes legals inherents, i dispose, sense fer expressa imposició a cap de les parts quant a les costes causades en aquesta instància, l'establiment de les mesures següents:  
1. L'exercici de la pàtria potestat de les filles menors en comú, P. O. M. i A. O. M., serà exclusiu per la mare, Ana María Martínez Núñez, i se'n disposa la suspensió respecte del pare Jaime Ossó Espadas.   
  
L'exercici exclusiu de la pàtria potestat implica l'adopció per la mare de totes les decisions rellevants que afecten els seus fills, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme; l'autorització per a l'eixida del territori nacional; l'expedició i la renovació de documents administratius (DNI, passaports, targeta sanitària...).  
2. S'atorga a Ana María Martínez Núñez la guarda i custòdia de les seues dues filles menors, P. i A., les quals residiran amb la seua mare al seu domicili.  
3. El règim de visites del progenitor no custodi, Jaime Ossó Espadas, amb les seues dues filles menors, P. i A., serà el que elles decidisquen.  
4. El pare, Jaime Ossó Espadas, haurà de satisfer, en concepte pensió d'aliments a les seues filles, P. i A., la quantitat de 480 euros mensuals (240 € per cada filla), que haurà d'ingressar en el compte designada per l'actora per anticipat i dins dels cinc primers dies de cada mes.  
  
 L'anterior import haurà d'actualitzar-se anualment d'acord amb les variacions que experimente l'índex de preus al consum per al mes d'octubre de cada any, que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza, permetent tal càlcul l'opció «vol actualitzar una renda?» de la pàgina web de l'Institut Nacional d'Estadística, és a dir, triant com a data inicial el mes d'octubre de 2015 i, com a data final, el mes d'octubre de 2016 per a la primera actualització, i així successivament.  
  
A més a més, ambdós progenitors hauran de satisfer la meitat de les despeses extraordinàries dels seus fills, i serà pressupost prèviament, per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, haja demanat el seu consentiment en qualsevol forma que permeta acreditar-ho documentalment, amb informació a aquell del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat, i la reclamació a l'altre progenitor de la meitat del seu cost pel progenitor que l'haja abonat íntegrament, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la seua realització requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en el qual s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la seua reclamació judicial requerirà el reconeixement de la despesa extraordinària, el qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Notifiqueu a les parts aquesta resolució i al ministeri fiscal, amb indicació que, en contra, s'hi pot interposar un recurs d'apel·lació que haurà de preparar-se per escrit presentat davant d'aquest jutjat, en el termini dels 20 dies següents a la notificació, indicant-ne els pronunciaments que s'impugnen, tot això per a davant de l'Audiència Provincial d'Alacant (Secció Novena amb seu a Elx) amb els dipòsits previs corresponents, sense el requisit dels quals no es cursarà.  
I una vegada siga ferma, lliureu el corresponent despatx al Registre Civil d'Elx per a:  
?Practicar l'anotació marginal en la inscripció de matrimoni al tom 184, pàgina 531, secció sense dades.  
?Practicar l'anotació marginal en la inscripció de naixement de P. O. M. al tom 497, llibre 121, secció sense dades.  
?Practicar l'anotació marginal en la inscripció de naixement d'A. O. M. al tom 515, llibre 277, secció sense dades.  
Porteu l'original al llibre de les de la seua classe, expediu-ne un testimoniatge i incorporeu-lo a les actuacions.  
Aquesta és la meua sentència, que pronuncia, mana i firma Raquel Catalá Veses, jutgessa titular d'adscripció territorial amb destinació en el Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública en el dia de la seua data. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 9 de novembre de 2015.- El lletrat de l'Administració de Justícia: Francisco Javier García Navarro.